Jumprava (stacija)

Jumprava ir pieturas punkts dzelzceļa līnijā Rīga—Daugavpils , kas atrodas Latvijā Vidzemes apdzīvotā vietā Jumpravā, kas ir Ogres novada Jumpravas pagasta centrs. Tā atrodas starp pieturas vietām Skrīveri un Kaibala. Jumpravas pieturā apstājas elektrovilcieni, kas kursē maršrutā Rīga—Aizkraukle, kā arī daļa Krustpils, Daugavpils, Zilupes un Madonas virziena dīzeļvilcienu. Stacijā biļešu kase ir slēgta.

Vēsture 
Stacija tika uzbūvēta 1918. gadā un tai deva nosaukumu Lomaņi. Kopš 1921. gada stacija saucas Jumprava.
1926. gadā šeit tika uzbūvēta pirmā stacijas ēka. Taču Otrā pasaules kara laikā stacija gāja bojā, tāpēc tās vietā tika izbūvēta jauna stacijas ēka 1950. gadā bijušās vietā. Šī stacijas ēka ir saglabājusies līdz mūsdienām. Līdz 1991. gadam šeit bija stacija, jo posmā Jumprava—Dendrārijs (856. km) bija vienceļa posms.

Attēlu galerija

Atsauces 

Jumpravas pagasts
Dzelzceļa stacijas Latvijā
Dzelzceļa līnijas Rīga—Krustpils stacijas un pieturas punkti